**KVIETIMAS TEIKTI DALYVIŲ PARAIŠKAS 2022 M. GERIAUSIŲ ROKIŠKIO RAJONO SAVIVALDYBĖS SPORTININKŲ APDOVANOJIMUI**

 **Kviečiame teikti dalyvių paraiškas 2022 m. geriausių Rokiškio rajono savivaldybės sportininkų apdovanojimui.** Sportininkų apdovanojimų metu dalyviai pretenduoja į vieną iš šių nominacijų:

* 1. „Olimpinės sporto šakos METŲ SPORTININKAS TOP 10“;
	2. „Neolimpinės sporto šakos METŲ SPORTININKAS TOP 5“
	3. ,,Aviacijos ir techninės sporto šakos METŲ SPORTININKAS TOP 3“;
	4. „Metų geriausias sportininkas su negalia“
	5. „Metų sporto treneris TOP 3“;
	6. „Metų sporto komanda“;
	7. „Metų sporto klubas“;
	8. „Metų sporto vadybininkas / organizatorius“;
	9. ,,Metų fizinio ugdymo mokytojas“;
	10. ,,Metų sporto rėmėjas“.

 Savivaldybės geriausių metų Sportininkų apdovanojimų konkurse (toliau - konkursas) gali dalyvauti ir pretenduoti į vieną iš nominacijų Savivaldybėje veikiančiai įstaigai, sporto klubui ar kitai organizacijai atstovaujantys sportininkai, sporto komandos, treneriai, fizinio ugdymo mokytojai, sporto vadybininkai/ organizatoriai.

 Konkurse dalyvaujantys nominantai turi būti deklaravę savo gyvenamą vietą Rokiškio rajone. **Sportininkai apdovanojami už 2022 metų rezultatus bei pasiekimus.**

 **Iki 2022 m. lapkričio 14 d.** konkurso dalyviai ar juos deleguojanti įstaiga, sporto klubas ar organizacija turi pateikti lietuvių kalba užpildytą dalyvio paraišką su papildomais dokumentais (viename siunčiamame pdf. formato dokumente) Rokiškio rajono savivaldybės administracijai el. p. savivaldybe@post.rokiskis.lt. Kartu su dalyvio paraiška pateikiamos ir dokumentų kopijos (varžybų protokolai, diplomai, sertifikatai kt.), liudijančios apie sportininko ar į kitą nominaciją pretenduojančio asmens nuopelnus bei sportinius pasiekimus per paskutinius (einamuosius) 2022 metus.

 Dalyvių paraiškos, pateiktos Rokiškio rajono savivaldybės administracijai iki nurodyto termino bus apsvarstomos ir patvirtinamos arba atmetamos Rokiškio rajono savivaldybės sporto ir sveikatinimo tarybos posėdžio metu. Galutinius konkurso rezultatus Rokiškio rajono savivaldybės administracijos Švietimo ir sporto skyrius paskelbs Savivaldybės internetinėje svetainėje [www.rokiskis.lt](http://www.rokiskis.lt) ir socialinio tinklo <https://www.facebook.com> savivaldybės paskyroje, asmeniškai informuos konkurso nugalėtojus – nominantus.

 Geriausių Rokiškio rajono savivaldybės 2022 metų sportininkų apdovanojimas planuojamas **2022 m. gruodžio 7 d.**

Rokiškio rajono savivaldybės geriausių metų sportininkų apdovanojimo tvarkos aprašas ir dalyvio paraiškos forma  pridedama.

 Išsamesnę informaciją ar konsultaciją dalyvio paraiškų teikimo klausimais teikia Rokiškio rajono savivaldybės administracijos Švietimo ir sporto skyriaus vyriausioji specialistė Diana Guzienė , tel.: 8 658 49773, el. p. d.guzienė@post.rokiskis.lt